સોશિયલ મીડિયા પર ગગનદીપ સિંહની બહાદુરીના આ વીડિયોની ખાસ્સી પ્રશંસા થઇ રહી છે. આ ઘટના શહેરથી ૧૪-૧૫ કિલોમીટર દૂર આવેલા ગર્જિયા મંદિરની છે. મંદિર શહેરથી થોડાક કિલોમીટરના અંતરે છે. ૨૨ મેના રોજે આ ઘટના બની ત્યારે ત્યાં મોટી સંખ્યામાં યુવા કપલ પિકનિક મનાવવા પહોંચ્યા હતા. એવો આક્ષેપ છે કે વિશ્વ હિન્દુ પરિષદ અને બજરંગ દળના અનેક લોકો ત્યાં પહોંચી ગયા હતા અને હંગામો કરવા લાગ્યા હતા. ભીડે લઘુમતિ કોમના યુવાનને નિશાન બનાવવાનું શરૂ કર્યું તો ઘટનાસ્થળેથી થોડાક અંતરે ફરજ પર હાજર એસઆઇ ગગનદીપ સિંહે ચપળતા બતાવી હતી અને યુવકને બચાવી લીધો હતો.